Zemgales plānošanas reģions

Zemgales plānošanas reģions ir viens no pieciem Latvijas plānošanas reģioniem. Reģions aizņem Latvijas centrālo daļu un tā teritorija ietver kultūrvēsturiskās Zemgales dienvidu daļu, Vidzeme dienviddaļu Daugavas labajā krastā, Sēlijas ziemeļu daļu un Latgales rietumu daļu.

1997. gada 29. maijā Jelgavā sešas Zemgales pašvaldības — Bauskas dome, Bauskas rajona padome, Dobeles dome, Dobeles rajona padome, Jelgavas dome, Jelgavas rajona padome — parakstīja vienošanās līgumu par Zemgales reģiona attīstības plānu izstrādi un nodibināja kopīgu institūciju — Zemgales reģiona attīstības padomi. 1997. gada un 1998. gada laikā padomes apstiprinātā darba grupa izstrādāja Zemgales attīstības stratēģiju un izstrādāja 11 nozaru attīstības koncepcijas. Šie dokumenti 1998. gada 12. maijā Tetelē tika apstiprināti Zemgales reģiona attīstības padomē. 2000. gadā Zemgales plānošanas reģionā iekļāvās Aizkraukles un Jēkabpils rajoni. 2000. gada 29. novembrī Zemgales plānošanas reģionā iekļāvās Jēkabpils pilsēta. 2001. gada 19. jūnijā Zemgales plānošanas reģionā iekļāvās Aizkraukles pilsēta.

2006. gada jūlijā saskaņā ar Reģionālā likuma 161 2.daļu plānošanas reģioni ieguva atvasinātās publiskās personas statusu. 2006. gada augustā tika apstiprināts Zemgales plānošanas reģiona (atvasinātās publiskās personas) nolikums un tas tika reģistrēts VID kā nodokļu maksātājs. 2007. gada 23. janvārī tika reorganizēta Zemgales attīstības aģentūra un izveidota Plānošanas reģiona administrācija.

Zemgales plānošanas reģiona Attīstības padomi veido 6 padomes locekļi, kas ievēlēti no reģiona vietējām pašvaldībām.
Padomi vada no padomes locekļu vidus ievēlēts priekšsēdētājs. Par Zemgales plānošanas reģiona Attīstības padomes priekšsēdētāju 2025. gada 29. jūlijā tika ievēlēts Aizkraukles novada domes vadītājs Leons Līdums. Par padomes priekšsēdētāja vietnieku tika ievēlēts Dobeles novada pašvaldības vadītājs Andrejs Spridzāns.

 Novadi un pilsētas 

 Novadi un pilsētas Iedzīvotāji(2024) Iedzīvotāji(2022) % (2022) Platība(km²) % Aizkraukles novads 28 618  29 055 12,9 2 274,3 21,2 Bauskas novads 40 906  41 392 18,4 2 174,9 20,3 Dobeles novads 27 474  27 993 12,4 1 629,4 15,2 Jēkabpils novads 39 276  39 984 17,8 2 996,1 27,9 Jelgava 54 701  54 694 24,3 60,1 0,6 Jelgavas novads 32 053  31 899 14,2 1 604,1 14,9 Zemgales plānošanas reģions 223 028  225 017 100,0 10 738,9 100,0

 Atsauces 

 Ārējās saites 
 Zemgales plānošanas reģions 

Kategorija:Zemgale